મલેશિયાને ૩-૧થી હરાવીને ભારતે બેડમિન્ટન મિક્સ ટીમ ઇવેન્ટમાં ગોલ્ડ મેડલ જીતી લીધો છે. ભારતની ટીમમાં સાયના નહેવાલ, કિદામ્બી શ્રીકાંત, અશ્વિની પોનપ્પા અને સાત્વિક રાનકીરેડ્ડીનો સમાવેશ થતો હતો. કોમનવેલ્થ ગેમ્સના ઈતિહાસમાં ભારતે બેડમિન્ટનની મિક્સ ટીમ ઇવેન્ટમાં પ્રથમ ગોલ્ડ મેડલ જીત્યો છે. ફાઇનલની પ્રથમ મેચમાં મિક્સ ડબલ્સમાં અશ્વિની પોનપ્પા-રાનકીરેડ્ડીની જોડીએ પેંગ સૂન ચાન-લીઉ યિંગ ગોને ૨૧-૧૪, ૧૫-૨૧, ૨૧-૧૫થી પરાજય આપ્યો હતો.